કેશોદ નગરપાલિકા દ્વારા કરવામાં આવેલા રોડ રસ્તાઓના કામમાં ગેરરીતિ ઉપરાંત કરાર મુજબ માલસામાન વાપરવામાં ન આવતો હોવાથી રહીશો અને વિવિધ સામાજિક સંસ્થા દ્વારા લેખિત મૌખિક રજૂઆત કરવામાં આવી હતી. જવાબદાર તંત્ર દ્વારા હકારાત્મક અભિગમ અપનાવી પગલાં લેવામાં ન આવતાં કેશોદ મહેન્દ્રસિંહ ચોક વિસ્તારના રહીશો અને વેપારીઓ દ્વારા રાજુભાઈ બોદર, શશીભાઈ જેસુર, અશ્વિનભાઈ કુંભાણીની આગેવાની હેઠળ રજૂઆત કરવામાં આવી હતી. ઉપરાંત મુખ્યમંત્રી તાલુકા સ્વાગત ફરિયાદ ઓનલાઈન નિવારણ કાર્યક્રમમાં પ્રશ્ન રજૂ કરવામાં આવ્યો હતો. જેમાં સ્થાનિક નગરપાલિકા દ્વારા આગામી મળનારી સામાન્ય સભામાં ચર્ચા વિચારણા કરી જવાબદાર એજન્સી સામે કાર્યવાહી કરવામાં આવશે. કેશોદ મહેન્દ્રસિંહ ચોક વિસ્તારના રહીશો દ્વારા ચીફ ઓફિસર ચાવડા ને લેખિત રજૂઆત કરી તા.૨૬/૧૧/૧૮ ના રોજ મળનારી સામાન્ય સભામાં સર્વાનુમતે ઠરાવ પસાર કરી રસ્તાનું નબળું કામ કરનારી એજન્સીને બ્લેક લિસ્ટ કરી કરારનામા ના ભંગ બદલ ફોજદારી રાહે પગલાં લેવા નિર્ણય લેવામાં આવે એવી માગણી કરી છે.